ร้านขยายสาขามาจากริมคลองประปา  ร้านเดิมก็มีแฟนเยอะอยู่แล้ว มาตั้งสาขาที่นี่ก็ยังอุ่นหนาฝาคลั่งอย่างเดิม เพราะของทะเลของเขาสดจริง เอามาทำอะไรก็อร่อย และมีของดีอีกอย่างคืออาหารใต้ รสชาติดีเหมือนกัน ส่วนใหญ่ชอบสั่งพวกกุ้งชีแฮ้ ตัวใหญ่กำลังดีเนื้อแน่น หอยแครงเผาก็ดี พูดถึงหอย ร้านเขามีหอยชื่อแปลกๆหลายอย่างให้ลองสั่ง ชอบให้ทำผัดใบโหระพา ซื่งช่วยลดคาวและรสเข้ากันดี อาหารออกสไตล์อาหารทะเลแบบจีน ถ้ามาฤดูมะม่วง ให้ลองสั่งน้ำมะม่วงปั่นมาเรียกความสดชื่น และต้องมีข้าวเหนียวมะม่วงเป็นของหวาน บอกได้เลยว่าอร่อยกว่าข้าวเหนียวมะม่วงร้านดังบางเจ้าอีก ส่วนสนนราคาอาจจะหนักไปหน่อย แต่นานๆทีก็โอเค